পুলিশ এ সময় ঘটনাস্থল থেকে মাওলানা মতিউর রহমান নিজামীর লেখা ৪ টি জিহাদী বই , ৫৫ টি সরকার বিরোধী লিফলেট, ২ টি কালো টেপ দিয়ে জড়ানো বোমা, টিনের কৌটা, ৩৭টি জালের কাঠি ও কিছু গোড়া পাটের সুতালী উদ্ধারের দাবী করেছে। মামলার ব্যাপারে জানতে চাইলে উপজেলা বিএনপির সাধারণ সম্পাদক ইউনুচ আলী দফাদার, উপজেলা জামায়াতের ভারপ্রাপ্ত আমীর মাওলানা গোলাম মোরশেদ, সহকারী সেক্রেটারী মাস্টার কামাল আহমেদ জানান মামলাটি শতভাগ মিথ্যা। তারা আরো বলেন অন্তত দশ বছরের মধ্যে তারা খড়িঞ্চা দাখিল মাদ্রাসায় কোন মিটিং করেননি। তারা আরো বলেন আমরা তো একাদশ জাতীয় নির্বাচনের প্রস্ততি নিচ্ছি তাহলে কেন নির্বাচন বানচালের চেষ্টা করবো? পুলিশের উর্বর মস্তিস্ক এ মামলা তৈরী করেছে।